Виртуалната търговия с газ става реална възможност
23 Нови 2 5 Капитал Facebook Twitter COVID-19
Георги Бузяков от "Булгартрансгаз" (вторият вляво) представи стъпките пред либерализацията на газовия пазар, по време на конференцията на "Капитал"
"Булгартрансгаз" публикува правилата за балансиране
23 март 2016 18:38 7294 прочитания
2 5 Капитал Facebook Twitter
Индустрията се надява, че виртуалните сделки могат да осигурят по-ниски цени на природния газ.
Възможността за алтернатива на доставяния от "Булгаргаз" руски газ може да стане реалност съвсем скоро, и то без наличието на интерконекторни връзки. Това ще е възможно благодарение на междусистемното споразумение, което предстои да бъде сключено между "Булгартрансгаз" и операторите на румънската и гръцката газопреносна система "Трансгаз" и DESFA, което ще позволи сключването на така наречените суапови сделки. Това стана ясно по време на конференцията организирана от "Капитал" - "Либерализация на енергийния пазар и новите тенденции в сектора", която се проведе на 22 март.
Споразумението, което ще позови виртуална търговия с природен газ чрез суапови сделки, се подготвя отдавна, но проблемът пред финализирането му е различната регулаторна рамка в трите страни, обясни Георги Бузяков, заместник-началник на "Главно диспечерско управление" в "Булгартрансгаз". За целта е необходимо изготвянето на входно-изходен тарифен модел и изготвянето на правила за резервиране на капацитет, посочи експертът.
На практика виртуалната търговия означава, даден клиент в България да може да използва част от транзитирания през страната ни газ за гръцката DEPA, която да си възстанови това количество чрез други договорени доставки. Подобни сделки могат да бъдат осъществявани и с румънски доставчици.
За възможността за виртуална търговия отдавна настоява и индустрията, за която това е една алтернативна опция за намаляването на цените. В края на миналата седмица Българската федерация на индустриалните енергийни консуматори, Българската асоциация на металургичната индустрия и Българската камара на химическата промишленост разпространиха писмо, изпратено до председателя на КЕВР Иван Иванов и енергийния министър Теменужка Петкова, в което се посочва, че виртуалните сделки могат да осигурят по- ниски цени на природния газ. В него се посочва също, че цените на газа в България не отразяват пазарната действителност и че намалението на цената от 1 април трябва да е повече от предложените от "Булгаргаз" 23%.
Новите правила
Паралелно с подготовката на междусистемното споразумение, което ще позволи суаповите сделки, "Булгартрансгаз" работи и по други аспекти на либерализацията на пазара. На сайта на дружеството беше публикуван проект на правила за обществено обсъждане за балансиране на пазара на природен газ и методика за определяне на дневната такса за дисбаланси. Мнения по документа ще се приемат до 24 март, след което ще бъде внесен за одобрение в Комисията за енергийно и водно регулиране.
Правилата предвиждат балансиращата енергия също да може да се купува чрез виртуални договори за доставка, и то по пазарни цени. Така подобно на пазара на електроенергията потребителите на природен газ ще трябва да правят заявки за количествата. Правилата все пак дават възможност ден по-рано от деня на доставка те да могат да ги коригират с до 15%, а за конкретния ден с до 3%.
Самият оператор на системата "Булгартрансгаз" също ще може да сключва виртуални сделки за балансиране или да купува газ от доставяния от "Газпром", но за не повече от една година.
По думите на Бузяков следващата важна стъпка за либерализацията на пазара е изготвянето на модел за достъп до газовата инфраструктура.
Ремонтът на стадион "Христо Ботев" в Пловдив ще е за над 44 млн. лв.
Нови възможностит
Една от алтернативите за доставка са терминалите за втечнен газ. Анита Орбан, главен съветник на Cheniere Marketing, част от американската Cheniere, която притежава терминали за втечнен газ и газопроводи в САЩ, представи компанията по време на конференцията на "Капитал". Към момента капацитетът на терминалите, които компанията изгражда, е почти 110 млрд. куб. метра. "Това са количества, които ще отидат на световните пазари", посочи Орбан. През 2015 г. компанията е покривала 22% от световните доставки на втечнен газ, като 36% от тях са доставени за Нигерия. Ниската цена на газа позволяват доставките и за нови страни като Египет и Йордания, посочи Орбан.
конференция газ Енергетика светло
Цените на топлофикациите падат с повече от предвиденото
Смяната на доставчика на ток ще става за месец
Има все повече източници на газ, които да осигурят ниска себестойност
Топлофикациите искат нов ценови модел за парното и тока си
В енергетиката вече идва нов пазарен модел
Цените на топлофикациите падат с по-малко от възможното
Според "Газпром" България е един от рисковите му клиенти
venelingeologia 19:48, 23 мар 16, Неутрално
Мда-а-а... Голяма диверсификация чрез виртуално търгуван газ на Газпром!
Георги Георгиев 09:28, 30 мар 16, Неутрално
Добре, като Газпром спрат кранчето за Югоизточна Европа как точно подобна договорка ще ни спаси от кризата?
Вечерни новини: Прокуратурата ще прави псевдопроверка на записите на Борисов, германското производство пак расте
Правителството обеща 10 млн. лв. от еврофондовете за туризма